
Nevelőszülői elhelyezés sajátosságai

Társadalmunkban a gyermekvédelem kiemelt figyelmet kap. Dolgozatom a nevelőszülői ellátás
bemutatására és annak sajátosságainak feltárására vállalkozik. Ma Magyarországon körülbelül
5700 nevelőszülőt tartanak számon. Ez a munka komoly kihívásokkal jár, ugyanakkor jelentős
társadalmi hozadéka van. A dolgozat célja a nevelőszülői feladatok feltárása, valamint azoknak
a tényezőknek a beazonosítása, amelyek segítik a munka hatékonyságát, hozzájárulnak az
eredményes nevelőszülői tevékenységhez.
A kutatási adatgyűjtést kvantitatív, online, saját készítésű kérdőív és kvalitatív, szakmai
interjú módszere segítette. A lekérdezés online valósult, meg amiben magyarországi
nevelőszülőket vontam be. A lekérdezés 2022. január 10 és 2022. január 28 között zajlott, mely
során 102 érvényes kérdőív érkezett be. A kérdőív a nevelőszülő és a gyermek
együttműködésére, a nevelőszülői feladatokra, valamint az alanyok szubjektív véleményére
kérdezett rá a sikeres nevelőszülői munkával összefüggésben.
Feltételezéseim szerint a nevelőszülői munka jellemzően a 40 év fölötti női
munkavállalói korosztályban elterjedt és legnagyobb kihívásnak a vér szerinti szülőkkel történő
kapcsolattartás tekinthető.



